המעניש: חיסול אחרון

**המעניש: חיסול אחרון** (באנגלית: **The Punisher: One Last Kill**) הוא ספיישל טלוויזיוני אמריקאי, שבוים על ידי ריינלדו מרקוס גרין על פי תסריט שכתב יחד עם ג'ון ברנטל, עבור שירות הזרמת המדיה "דיסני+".

הספיישל מבוסס על דמותו של המעניש מבית מארוול קומיקס. הוא עתיד להיות הספיישל השלישי ב (MCU), החולק רצף עלילתי עם סרטי וסדרות הזיכיון. הספיישל מופק על ידי Marvel Studios תחת חטיבת הטלוויזיה שלה, ומהווה את הפרויקט השני ביקום הקולנועי של מארוול המתמקד בדמות לאחר סדרת הטלוויזיה "המעניש" (2017–2019), שהופקה על ידי חברת "Marvel Television" הנפרדת ושודרה במקור בשירות הזרמת המדיה "נטפליקס".

ג'ון ברנטל שב לגלם את פרנק קאסל / המעניש, תפקיד אותו גילם בסדרה של "נטפליקס" וכן בסדרת ההמשך "דרדוויל: נולד מחדש" (2025–הווה), שהופקה עבור "דיסני+". לצדו מככבים ג'ייסון ר. מור ורו רנסל. לאחר ביטול הסדרה "המעניש" בשנת 2019, לוהק ברנטל ל"נולד מחדש" במרץ 2023. רעיון לספיישל בכיכוב דמותו נולד במהלך צילומי העונה הראשונה של אותה סדרה, ובפברואר 2025 נחשף כי ברנטל וגרין עובדים על הפרויקט עם אולפני מארוול.

הספיישל עתיד לעלות לשידור ב-12 במאי 2026 כחלק מהשלב השישי של היקום הקולנועי של מארוול.

## עלילה
לאחר אירועי העונה הראשונה של "דרדוויל: נולד מחדש", פרנק קאסל מנסה לחיות חיים ללא צורך בנקמה, אך תוכניותיו מופרעות כאשר הוא מוצא עצמו נשאב לעימות בלתי-צפוי.

## צוות השחקנים
* ג'ון ברנטל – **[[המעניש|פרנק קאסל / המעניש]]**, לוחם צדק הפועל מחוץ לחוק, המבקש להילחם בעולם הפשע בכל אמצעי אפשרי, גם אם תוצאות מעשיו קטלניות במיוחד.
* ג'ייסון ר. מור – **קרטיס הויל**, חבר קרוב של קאסל וחובש קרבי לשעבר ששירת בצי ארצות הברית, אשר לאחר שאיבד את החלק התחתון של רגלו השמאלית בקרב הפך למנהיג קבוצת תמיכה טיפולית.
בנוסף, הוכרז על ליהוקם של רו רנסל לגילום דמותו של דניס, ושל מילה ג'יימס לגילום דמותה של צ'ארלי. נוסף לזאת, גם דמותה של מא גנוצ'י עתידה להופיע.

## הפקה
### רקע

ביוני 2015 לוהק ג'ון ברנטל לגלם את דמותו של פרנק קאסל / המעניש בעונתה השנייה של הסדרה "דרדוויל" (2015–2018), אשר הופקה בידי "Marvel Television" עבור שירות הזרמת המדיה "נטפליקס". באפריל 2016 הזמינה "נטפליקס" סדרת ספין אוף בשם "המעניש" (2017–2019), בה שב ברנטל לגלם את דמותו של פרנק קאסל / המעניש. בפברואר 2019 הוכרז על ביטול שתי הסדרות, זמן קצר לפני שמחלקת "Marvel Television" אוחדה לתוך אולפני מארוול – חברת ההפקה האחראית לסרטי "היקום הקולנועי של מארוול" (MCU).

ביולי 2022 הכריזה אולפני מארוול על פיתוחה של סדרת חידוש עבור "דיסני+" בשם "דרדוויל: נולד מחדש" (2025–הווה). במרץ 2023 אושר כי ברנטל ישוב לגלם את דמותו של קאסל, אך זמן קצר לאחר מכן נודע שעזב את ההפקה משום שלא הסכים עם הכיוון שנבחר לדמותו של קאסל. לאחר שהסדרה עברה שינוי יצירתי מקיף, ונשכר הכותב לשעבר של "המעניש", דריו סקרדפנה, לשמש כשואוראנר, חזר ברנטל לפרויקט ואף היה מעורב בגיבוש אופן הצגת הדמות. לדבריו, העונה הראשונה של "נולד מחדש" 
### פיתוח
במהלך צילומי העונה הראשונה של "נולד מחדש", הגה ברנטל רעיון לספיישל טלוויזיוני המתמקד בדמותו של המעניש. בסיום העונה נעצר קאסל בידי ראש עיריית ניו יורק, וילסון פיסק, ובהמשך פורץ מבית הסוהר. באולפני מארוול בחנו חומרים שכתב ברנטל בעבר, ולאחר מכן ביקשו ממנו להציג בפניהם הצעה רשמית לספיישל בטרם יתקדם הפרויקט. ברנטל ציין כי לא רצה ש

בראד וינדרבאום, ראש תחום הזרמת המדיה, הטלוויזיה וההנפשה באולפני מארוול, חשף בפברואר 2025 כי הספיישל מצוי בפיתוח במסגרת מותג "Special Presentation". ריינלדו מרקוס גרין נשכר עבור מלאכת בימוי הספיישל ואף כתב את התסריט יחד עם ברנטל, לאחר ששיתפו פעולה בסרט "משפחה מנצחת" (2021) ובמיני-סדרה "העיר הזאת שלנו" (2022). וינדרבאום ציין כי הדמות חשובה במיוחד לברנטל, אשר לדעתו הפך את דמותו של המעניש ל"אייקון".

במרץ 2026 נחשף שם הספיישל הרשמי, ונמסר כי הוא עתיד לצאת כ-"Marvel Television Special Presentation". מדובר ביצירה הראשונה המבוססת על תסריט מאת ברנטל, והיא מיועדת לקבל דירוג צפייה "TV-MA", המיועד לקהל בוגר. בין המפיקים בפועל נמנים קווין פייגי, לואי ד'אספוזיטו, וינדרבאום וסנה אמנאט מטעם אולפני מארוול, לצד ברנטל וגרין.
### כתיבה
וינדרבאום ציין כי המעניש מונע בידי כאב, נקמה וצדק, וכי הדמות מעניינת במיוחד בסיפורים הבוחנים כיצד תפיסת עולמו מובילה לדרכי פעולה מסוימות בחיפוש אחר צדק. הוא תיאר את הספיישל כ"סיפור עתיר פעולה, אך כזה שיש בו גם את כל הפאתוס והרגש שמצופה מסיפור של פרנק קאסל".

ברנטל הדגיש כי הספיישל יהיה "הגרסה שהדמות הזו ראויה לה", ולא "גרסה קלילה", ובהמשך הוסיף כי מדובר בהצגה המורכבת ביותר של הדמות. לדבריו, הספיישל יכלול 

ברנטל שכר כיועץ את לוחם העילית לשעבר ניק קומאלטסוס, אשר סייע לו בהכנות לעונה של "נולד מחדש". לאחר צילומי הספיישל השתתף ברנטל גם בצילומי הסרט "ספיידרמן: יום חדש" (2026), וציין כי היה חשוב לו, לשחקן טום הולנד ולבמאי דסטין דניאל קרטון, כי דמותו של המעניש בסרט תישאר עקבית לזו המופיעה בספיישל. עלילת הספיישל מתרחשת במקביל לאירועי העונה השנייה של "נולד מחדש".
### ליהוק
עם ההכרזה על הספיישל אושר כי ברנטל ישוב לגלם את דמותו של פרנק קאסל / המעניש. ביולי 2025 חשפו תמונות מהסט את ליהוקו של רו רנסל, וכן כי ג'ייסון ר. מור שב לגלם את דמותו של קרטיס הויל מהסדרה "המעניש". לצוות השחקנים לוהקה גם מילה ג'יימס.
### עיצוב
אמילי גאנשור שימשה כמעצבת התלבושות, ומייקל שו כמעצב ההפקה של הספיישל, לאחר שעבדו בעבר על שתי העונות הראשונות של "נולד מחדש".
### צילומים
צילומי הספיישל החלו ב-17 ביולי 2025 בעיר ניו יורק, תחת פיקוחו של צלם הקולנוע רוברט אלסוויט, ששימש כצלם הראשי. הצילומים התקיימו בקווינס, ברחוב ג'מייקה אווניו, וכן בסמוך לבית הקברות גרין-ווד שבברוקלין. חזית אחד המבנים כללה שלט למסעדת "Gnucci's Family Restaurant", שנחשב לרמז לדמותה של מא גנוצ'י ולמשפחת הפשע גנוצ'י. הצילומים נמשכו 12 ימים והסתיימו ב-4 באוגוסט 2025.
### פוסט-פרודקשן
מליסה לוסון צ'ונג משמשת כעורכת הספיישל, לאחר שעבדה על שתי העונות הראשונות של "נולד מחדש".

## שיווק
באוקטובר 2024 הכריזה "מארוול קומיקס" על ליין הוצאה לאור חדש בשם "Marvel Premier Collection", הכולל מהדורות כריכה רכה חדשות של ריצות קומיקס פופולריות הנחשבות לנקודות פתיחה טובות עבור קוראים חדשים. הכרך "Punisher: Welcome Back, Frank", האוסף את הסדרה "The Punisher" (2000) מאת גארת' אניס, סטיב דילון וג'ימי פאלמיוטי, יצא לאור במרץ 2026, וכולל מבוא חדש מאת אניס והקדמה מאת ברנטל.

## הפצה
הספיישל עתיד לעלות לשירות הזרמת המדיה "דיסני+" ב-12 במאי 2026. תחילה דווח כי הספיישל ישודר לצד העונה השנייה של "דרדוויל: נולד מחדש", אשר עלתה לשידור במרץ 2026, אך בהמשך ציין ברנטל כי הספיישל ייצא "בערך באותו זמן" לצד הסרט "ספיידרמן: יום חדש", העתיד לעלות לאקרנים ביולי 2026.

לבסוף נקבע כי הספיישל יופץ שבוע לאחר פרק הסיום של העונה השנייה של "נולד מחדש". הספיישל מהווה חלק מהשלב השישי של היקום הקולנועי של מארוול.

## קישורים חיצוניים

## הערות שוליים

קטגוריה:דיסני+: סרטים
קטגוריה:היקום הקולנועי של מארוול
קטגוריה:ספיישלים טלוויזיוניים אמריקאים